আজ চল্লিশ তম আন্তর্জাতিক কলকাতা বইমেলার উদ্বোধন। মিলনমেলা প্রাঙ্গনে সন্ধেয় মেলার উদ্বোধন করবেন বলিভিয়ার সাহিত্যিক ম্যাগেলা বাওদোইন। আজ উদ্বোধন হলেও, মেলা শুরু হবে আগামী বুধবার থেকে। চলবে সাতই ফেব্রুয়ারী পর্যন্ত। বইমেলার উদ্বোধনী অনুষ্ঠানে যোগ দেওয়ার কথা মুখ্যমন্ত্রী মমতা বন্দ্যোপাধ্যায়ের।
 ওয়েব ডেস্ক: আজ চল্লিশ তম আন্তর্জাতিক কলকাতা বইমেলার উদ্বোধন। মিলনমেলা প্রাঙ্গনে সন্ধেয় মেলার উদ্বোধন করবেন বলিভিয়ার সাহিত্যিক ম্যাগেলা বাওদোইন। আজ উদ্বোধন হলেও, মেলা শুরু হবে আগামী বুধবার থেকে। চলবে সাতই ফেব্রুয়ারী পর্যন্ত। বইমেলার উদ্বোধনী অনুষ্ঠানে যোগ দেওয়ার কথা মুখ্যমন্ত্রী মমতা বন্দ্যোপাধ্যায়ের। শিলিগুড়িতে একটি অনুষ্ঠানে যোগ দিয়ে দুপুরের বিমানে তাঁর কলকাতায় ফেরার কথা রয়েছে। কিন্তু গত দু-তিন দিন ধরেই খারাপ আবহাওয়ার কারণে একাধিক উড়ান বাতিল করতে হয়েছে বাগডোগরা বিমানবন্দর থেকে। ফলে এদিনও একই অবস্থা হলে, শিলিগুড়ি থেকেই ভিডিও কনফারেন্সের মাধ্যমে বইমেলায় উদ্বোধনী ভাষণ দেবেন তিনি। এবার বইমেলায় অতিথি দেশ, ভিয়েতনাম। বইমেলায় গত উনচল্লিশ বছরের ইতিহাসের বিশেষ মুহুর্তগুলি তুলে ধরতে তৈরি করা হয়েছে হেরিটেজ ওয়াক। এজন্য মেলার মাঝখানে থাকছে হেরিটেজ পাথ। যেখানে রাখা থাকবে বইমেলার কিছু ঐতিহ্যময় ছবি।